Lopez dagvaar voormalige chaffeur | Nuus24
Lopez dagvaar voormalige chaffeur
Los Angeles – Die sangeres-aktrise Jennifer Lopez het 'n eis van $20 miljoen (sowat R163 miljoen) teen 'n voormalige chaffeur ingedien.Dít volg nadat hy haar gedreig het om haar geheime uit te lap indien sy hom nie $2,8 miljoen (sowat R22 miljoen) betaal nie. Die 42-jarige Lopez hou vol dat Hakob Manoukian, wat in beheer was van haar sekuriteit en vervoer, meer geld wou gehad en haar sekuriteitspan wou bestuur. Luidens dokumente wat by 'n hof in Los Angeles ingedien is, eis sy $20 miljoen in skadevergoeding.Manoukian, wat in 2005 vir Lopez begin werk het, het ook met haar bestuurder, Benny Medina, vasgesit oor beweerde kontraktuele verskille.Luidens die dokumente wou Manoukian sy vertrouensposisie gebruik om Lopez uit te buit. Hy het toe sy kontrak met Lopez beëindig en daarna gedreig om "sensitiewe en persoonlike" inligting te onthul.– Volg Nuus24 op Twitter